TRITN ร่วมแสดงความยินดี FPT
TRITN ร่วมแสดงความยินดี FPT ในพิธีเปิดระบบท่อขนส่งน้ำมันสายเหนือระยะที่ 1 ณ คลังน้ำมันพิจิตร
2 เม.ย. 2562

บริษัท ไทรทัน โฮลดิ้ง จำกัด (มหาชน) หรือ TRITN นำโดย พลเอก เลิศรัตน์ รัตนวานิช ประธานกรรมการ (ที่ 2 จากซ้าย) และ นางสาวหลุยส์ เตชะอุบล ประธานกรรมการบริหาร (ที่ 2 จากขวา) ร่วมแสดงความยินดีกับ บริษัท บริการเชื้อเพลิงการบินกรุงเทพ จำกัด (มหาชน) หรือ BAFS ในพิธีเปิดระบบท่อขนส่งน้ำมันสายเหนือระยะที่ 1 (บางปะอิน-กำแพงเพชร-พิจิตร) ณ คลังน้ำมันพิจิตร
โดย บริษัท สเตรกา จำกัด (มหาชน) (บริษัทย่อยของบริษัทฯ) เป็นผู้ดูแลงานก่อสร้างรวมถึงงานทางด้านวิศวกรรม-จัดหา (EPC) ซึ่งระบบท่อขนส่งน้ำมันนี้สามารถขนส่งน้ำมันอากาศยาน น้ำมันดีเซล น้ำมันเบนซิน น้ำมันเบนซินพื้นฐานออกเทน 91 และ 95 ในท่อ มีความสามารถในการขนส่งน้ำมันได้ 9,000 ล้านลิตรต่อปี โดยโครงการระยะที่ 2 มีกำหนดเริ่มก่อสร้างในเดือนเมษายน 2562 และคาดว่าจะแล้วเสร็จปลายปี 2562